Γεγονότα Μαρτίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάρτιο του 2016, συνοδευόμενα από τις πηγές μέσω των οποίων μεταδόθηκαν. 

## 1 Μαρτίου

;Πόλεμος και επιθέσεις
*Πόλεμος στο Ντονμπάς
**Τρεις στρατιώτες σκοτώνονται και 2 τραυματίζονται όταν ουκρανικό στρατιωτικό όχημα ανατινάζεται στο ανατολικό τμήμα του Λούχανσκ.
(Ukraine Today)

;Διεθνείς σχέσεις
*Σε ανακοίνωση της Ύπατης Αρμοστείας των Ηνωμένων Εθνών για τους πρόσφυγες αναφέρεται ότι η Ευρώπη βρίσκεται αντιμέτωπη με μια αυτοπροκληθείσα ανθρωπιστική κρίση, καταγγέλλοντας τη συσσώρευση 24.000 προσφύγων στην Ελλάδα, όπως και την απουσία συνεργασίας ανάμεσα στις κυβερνήσεις. (in.gr)

;Καταστροφές και δυστυχήματα
*Τουλάχιστον 18 άτομα σκοτώνονται και 16 τραυματίζονται σε δυστύχημα με λεωφορείο και πολλά άλλα οχήματα κοντά στη Νάχντα του βορειοδυτικού Ομάν. (AP μέσω ABC News)

;Πολιτική και εκλογές
*Αμερικανικές προεδρικές εκλογές 2016
**Στις κάλπες προσέρχονται οι ψηφοφόροι στις πολιτείες Αλαμπάμα, Αλάσκα, Αρκάνσας, Βέρμοντ, Βιρτζίνια, Κολοράντο, Μασαχουσέτη, Μινεσότα, Οκλαχόμα, Τενεσί, Τέξας, Τζόρτζια στο υπερπόντιο έδαφος των Αμερικανικών Σαμόα στην λεγόμενη Σούπερ Τρίτη. (CNN) (BBC)
*Ψήφο εμπιστοσύνης παίρνει στο Κοινοβούλιο ο Πρόεδρος της Νότιας Αφρικής Τζέικομπ Ζούμα, ο οποίος κατηγορείται για διαφθορά. (BBC)

## 2 Μαρτίου
;Πόλεμος και επιθέσεις
*Δύο Παλαιστίνιοι έφηβοι, από το χωριό Καριούτ, σκοτώνονται από Ισραηλινούς στρατιώτες έπειτα από επίθεση σε οικία εποίκου κοντά στη Ναμπλούς, στην κατεχόμενη Δυτική Όχθη. (Reuters)(AFP μέσω i24news)

;Δυστυχήματα και καταστροφές
*Ισχυρός σεισμός μεγέθους 7,9 Ρίχτερ πλήττει τις δυτικές ακτές της Σουμάτρα στην Ινδονησία, με απολογισμό νεκρούς. (in.gr)

;Διεθνείς σχέσεις
*Η ΕΕ ξεκινά ένα νέο πρόγραμμα βοήθειας αρχικής αξίας 700 εκατ. ευρώ για να αντιμετωπίσει το ολοένα και αυξανόμενο πρόβλημα με τους πρόσφυγες στην Ελλάδα. (''The New York Times'') (Reuters) (''Kathimerini'')
*Το Συμβούλιο Ασφαλείας των Ηνωμένων Εθνών εγκρίνει τις αυστηρότερες κυρώσεις εναντίον της Βόρειας Κορέας εδώ και 20 χρόνια. (Fox News)

## 3 Μαρτίου
;Πόλεμος και επιθέσεις
*Σκοτώνονται από την τουρκική αστυνομία 2 γυναίκες, μέλη του Επαναστατικού Λαϊκού Στρατού, ύποπτες για επίθεση σε αστυνομικό σταθμό στην πόλη Μπαϊράμπασα στην ευρωπαϊκή πλευρά. Δύο άτομα τραυματίζονται. (''The Washington Post'')

;Νόμος και έγκλημα
*Η ακτιβίστρια για το περιβάλλον Μπέρτα Κάσερες δολοφονείται στην οικία της στην πόλη Λα Εσπεράνσα της Ονδούρας. (Telesur)
*Στη διάρκεια επεισοδίων που προκάλεσαν τρόφιμοι σε φυλακή της Τζώρτζταουν της Γουιάνας πεθαίνουν τουλάχιστον 16 άνθρωποι. (Reuters) 

;Πολιτική και εκλογές
*Αρχίζει η ψηφοφορία για τη δεύτερη φάση του δημοψηφίσματος για νέα σημαία στη Νέα Ζηλανδία. Η ψηφοφορία θα ολοκληρωθεί στις 23 Μαρτίου με τις δημοσκοπήσεις να δίνουν το προβάδισμα στη σημερινή σημαία της χώρας. (BBC) (CNN)

;Επιστήμη και τεχνολογία
*Αστρονόμοι ανακαλύπτουν με το Διαστημικό Τηλεσκόπιο Χαμπλ τον GN-z11, που είναι ο πιο μακρινός γαλαξίας που έχει ανακαλυφθεί ως τώρα. (ABC News)

## 4 Μαρτίου

;Πόλεμος και επιθέσεις
*Ένοπλοι στην Υεμένη εισβάλλουν σε οίκο ευγηρίας που διοικείται από φιλανθρωπική οργάνωση που ίδρυσε η Μητέρα Τερέζα, σκοτώνοντας 16 άτομα, μεταξύ των οποίων και 4 Ρωμαιοκαθολικές καλόγριες. (NY Times)

;Πολιτική και εκλογές
*Σαμοανές γενικές εκλογές 2016
**Στις κάλπες προσέρχονται οι ψηφοφόροι στη Σαμόα για τις γενικές εκλογές. (Radio New Zealand)
*Σερβικές βουλευτικές εκλογές 2016
**Ο Πρόεδρος της Σερβίας Τόμισλαβ Νίκολιτς, έπειτα από πρόταση του πρωθυπουργού Αλεξάνταρ Βούτσιτς, διαλύει το Κοινοβούλιο προκηρύσσοντας πρόωρες εκλογές στις 24 Απριλίου. (Radio Free Europe/Radio Liberty)

## 5 Μαρτίου
;Νόμος και έγκλημα
*Ένοπλοι μεταμφιεσμένοι σε αστυνομικούς σκοτώνουν τουλάχιστον 10 άτομα στην ονδουρανή πρωτεύουσα Τεγκουσιγκάλπα. (Reuters) 

;Πολιτική και εκλογές
*Σλοβακικές βουλευτικές εκλογές 2016
**Οι ψηφοφόροι στη Σλοβακία εκλέγουν όλους τους 150 βουλευτές του Εθνικού Συμβουλίου. Ενώ το αντιμεταναστευτικό κόμμα του Ρόμπερτ Φίτσο Smer αναμένεται να χάσει την κοινοβουλευτική πλειοψηφία, θα είναι σε θέση να σχηματίσει κυβέρνηση συνασπισμού. (Reuters μέσω Firstpost) (''New Europe''), (Bloomberg)
*Σαμοανές γενικές εκλογές 2016
**Το κυβερνών Κόμμα Προστασίας των Ανθρωπίνων Δικαιωμάτων θα παραμείνει στην εξουσία, καθώς κατήγαγε σαρωτική νίκη στις χθεσινές εκλογές. (ABC News Australia)

## 6 Μαρτίου
;Πόλεμος και επιθέσεις
*Σε βομβιστική επίθεση αυτοκτονίας με παγιδευμένο βυτιοφόρο σκοτώνονται τουλάχιστον 60 άτομα και άλλα 70 τραυματίζονται σε σημείο ελέγχου της αστυνομίας στην είσοδο της πόλης Χίλα, νότια της Βαγδάτης. Την ευθύνη για την επίθεση αναλαμβάνει το ΙΚΙΛ. (Reuters) (FOX News) (AP μέσω Yahoo! News)
*Εμφύλιος πόλεμος στη Συρία:
***Τουλάχιστον 9 πολίτες σκοτώνονται και δεκάδες τραυματίζονται έπειτα από επίθεση με πυραύλους στο Αλέπο. (Reuters) 

;Δυστυχήματα και καταστροφές
*Προσφυγική κρίση στην Ευρώπη
**Τουλάχιστον 25 πρόσφυγες, ανάμεσα στους οποίους και 10 παιδιά, πνίγονται έπειτα από την ανατροπή ξύλινης βάρκας στο Αιγαίο Πέλαγος
κοντά στο Ντιντίμ της Τουρκίας. Διασώζονται από την Ακτοφυλακή 15 άτομα. (''International Business Times'') (AFP μέσω Yahoo7 News) 

;Πολιτική και εκλογές
*Προεδρικές εκλογές στο Μπενίν 2016
**Στις κάλπες για τις προεδρικές εκλογές προσέρχονται οι πολίτες στο Μπενίν στον πρώτο γύρο της ψηφοφορίας. Συνολικά 33 είναι οι υποψήφιοι για να αντικαταστήσουν τον σημερινό πρόεδρο Γιαγί Μπονί. (Bloomberg)

## 7 Μαρτίου
;Πόλεμος και επιθέσεις
*Τουλάχιστον 50 άτομα σκοτώνονται συμπεριλαμβανομένων και 33 εξτρεμιστών, επτά πολιτών και 10 στρατιωτών, στη διάρκεια ενόπλων συγκρούσεων ανάμεσα στον στρατό της Τυνησίας και σε ισλαμιστές στην πόλη Μπεν Γκαρντάνε, κοντά στα σύνορα με τη Λιβύη. (Reuters) (Al-Jazeera) (AFP μέσω Daily Mail)

;Διεθνείς σχέσεις
* Στη σύνοδο κορυφής στις Βρυξέλλες συζητάται το προσφυγικό ζήτημα. (BBC) (''Kathimerini'')

;Αθλητισμός
*Θετική στην ουσία μελντόνιουμ βρίσκεται η Ρωσίδα τενίστρια Μαρία Σαράποβα και αντιμετωπίζει ποινή δωδεκάμηνου αποκλεισμού. (BBC) (AP μέσω ''The Times-Picayune'')

## 8 Μαρτίου
;Πόλεμος και επιθέσεις
*Τρεις επιθέσεις αυτοκτονίας έχουν ως αποτέλεσμα τον θάνατο 4 Παλαιστινίων και ενός Αμερικανού τουρίστα και 12 Ισραηλινοί τραυματίζονται.
(AP via WWTV) (AP via ABC News) (CNN)

;Διεθνείς σχέσεις
*Η ΕΕ και η Τουρκία καταλήγουν σε καταρχήν συμφωνία για αντιμετώπιση της προσφυγικής κρίσης.(Voice of America) (BBC) (March 17-18, 2016, EU agenda)

## 9 Μαρτίου
;Δυστυχήματα και καταστροφές
*Τουλάχιστον 30 άτομα σκοτώνονται έπειτα από την κατάρρευση πενταώροφου κτηρίου που ήταν υπό κατασκευή στο Λάγκος της Νιγηρίας. (Reuters) 

;Διεθνείς σχέσεις
*Προσφυγική κρίση στην Ευρώπη:
**Η Πρώην Γιουγκοσλαβική Δημοκρατία της Μακεδονίας και η Σλοβενία κλείνουν τα σύνορά τους για τους πρόσφυγες. (BBC)

;Πολιτική και εκλογές
*Ο πρώην Πρόεδρος της Βραζιλίας Λούλα ντα Σίλβα κατηγορείται για ξέπλυμα βρόμικου χρήματος. (BBC)

;Επιστήμη και τεχνολογία
*Γίνεται ολική έκλειψη ηλίου στην Ινδονησία και αργότερα στα ανατολικά της διεθνούς γραμμής ημερομηνίας στον βόρειο Ειρηνικό.
(ABC News)

## 10 Μαρτίου
;Καταστροφές
*Δύο ημέρες μετά τις σφοδρές βροχοπτώσεις στην αμερικανική πολιτεία Λουιζιάνα προκαλούν τουλάχιστον 3 θανάτους και χιλιάδες άτομα αναγκάζονται να εγκαταλείψουν τις εστίες τους. (Fox News)

;Πολιτική και εκλογές
*Το Κοινοβούλιο της Ιρλανδίας αποτυγχάνει να εκλέξει πρωθυπουργό και ο Έντα Κένι παραμένει υπηρεσιακά. (BBC)

## 11 Μαρτίου
;Πόλεμος και επιθέσεις
*Περισσότερα από 50 άτομα πέθαναν σε συγκρούσεις στην πόλη Ταΐζ της Υεμένης. (Al-Arabiya)

;Διεθνείς σχέσεις
* Ο Αραβικός Σύνδεσμος κηρύσσει την σιιτική οργάνωση Χεζμπολάχ, που έχει έδρα τον Λίβανο, ως τρομοκρατική οργάνωση.(Reuters)

## 12 Μαρτίου
;Πόλεμος και επιθέσεις
*Σε πλήγματα τουρκικών αεροσκαφών σκοτώνονται τουλάχιστον 67 Κούρδοι αντάρτες του PKK στο Βόρειο Ιράκ. (World Bulletin) (VOA News)

;Επιστήμη και τεχνολογία
*Το πρόγραμμα της εταιρείας τεχνητής νοημοσύνης της Google DeepMind AlphaGo προηγείται με 3-0 στο παιχνίδι Go με αντίπαλο τον γκραντ μάστερ Λι Σέντολ. (''Wired'')

## 13 Μαρτίου
;Πόλεμος και επιθέσεις
*Από έκρηξη βόμβας στην Άγκυρα της Τουρκίας, σκοτώνονται τουλάχιστον 34 άνθρωποι και τραυματίζονται 125. (The Independent) (''The Telegraph'') 
*Ένοπλοι επιτίθενται σε δύο ξενοδοχεία στην πόλη Γκραν Μπασάμ της Ακτής Ελεφαντοστού σκοτώνονται τουλάχιστον 15 άτομα. (CNN) (''The Telegraph'') (Daily Nation)

;Πολιτική και εκλογές
*Εκλογές στη Γερμανία
**Στις τοπικές εκλογές που διεξάγονται στα κρατίδια Βάδη-Βιρτεμβέργη, Ρηνανία-Παλατινάτο και Σαξωνία-Άνχαλτ, η Χριστιανοδημοκρατική Ένωση υφίσταται απώλειες. (BBC), (AP μέσω ''International Business Times'')
*Δεκάδες χιλιάδες διαδηλωτών σε πόλεις ανά τη Βραζιλία ζητούν την καθαίρεση της προέδρου Ντίλμα Ρούσεφ. (Reuters) (Bloomberg) (Bloomberg Business)

;Αθλητισμός
*Το εξαεθνές πρωτάθλημα ράγκμπι κατακτά η Αγγλία, μετά τη νίκη της Σκωτίας επί της Γαλλίας. (''The Guardian'')
*Η Παρί Σαιν Ζερμαίν κερδίζει το πρωτάθλημα ποδοσφαίρου Γαλλίας. (BBC Sport)

## 14 Μαρτίου
;Διεθνείς σχέσεις
*Ο ανώτατος ηγέτης της Βόρειας Κορέας Κιμ Γιονγκ ουν αναφέρει ότι η χώρα του θα διεξαγάγει δοκιμή πυρηνικής κεφαλής, σύμφωνα με τα βορειοκορεατικά κρατικά ΜΜΕ.(Reuters)

;Επιστήμη και τεχνολογία
*Εκτοξεύεται από το Μπαϊκονούρ του Καζακστάν o δορυφόρος έρευνας ιχνών αερίων και τηλεπικοινωνίας (ExoMars Trace Gas Orbiter) του προγράμματος αστροβιολογίας ExoMars του Ευρωπαϊκού Οργανισμού Διαστήματος. (BBC)

## 15 Μαρτίου
;Πόλεμος και επιθέσεις
*Επιβεβαιώνεται ότι ο διοικητής του ΙΚΙΛ Αμπού Ομάρ αλ Σισάνι πέθανε στις 4 Μαρτίου, έπειτα από σοβαρό τραυματισμό του σε αεροπορικό πλήγμα των ΗΠΑ στη Συρία. (''New York Times'') (''Chicago Tribune'') (Reuters via Swiss Broadcasting Corporation)
*Βελγικές δυνάμεις ασφαλείας στο πλαίσιο επιχείρησης για την σύλληψη ενόπλων που συνδέονται με τις Επιθέσεις του Νοεμβρίου του 2015 στη Γαλλία κάνουν έφοδο σε οικία στις Βρυξέλλες με αποτέλεσμα να σκοτωθεί 1 ύποπτος και να τραυματιστούν 4 αξιωματικοί. (''The Independent'') (Irish Times)

;Δυστυχήματα
*Από τη συντριβή αεροσκάφους τύπου IAI Arava 201 της Πολεμικής Αεροπορίας του Ισημερινού στη διάρκεια στρατιωτικών ασκήσεων, σκοτώνονται και οι 22 στρατιώτες που επιβαίνουν σε αυτό. (BNO News) (Aviation Safety Network)
*Από πυρκαγιά σε κέντρο αποτοξίνωσης της ρωσικής πόλης Μπασκορτστάν πεθαίνουν 12 άνθρωποι. (Radio Free Europe/Radio Liberty)

;Πολιτική και εκλογές
*Η Συνέλευση της Ένωσης στη Μιανμάρ επιλέγει τον Χτιν Κιάου ως πρόεδρο. Είναι ο πρώτος μη στρατιωτικός που εκλέγεται πρόεδρος στη Βιρμανία έπειτα από πολλές δεκαετίες.(''Indian Express''), (ABC News Australia)

;Επιστήμη και τεχνολογία
*Ο Άντριου Γουάιλς κερδίζει το Βραβείο Άμπελ για το 2016, επειδή έλυσε το τελευταίο Θεώρημα του Φερμά. (Nature)

## 16 Μαρτίου
;Πόλεμος και επιθέσεις
*Στο Πακιστάν από έκρηξη βόμβας σε λεωφορείο που μεταφέρει δημόσιους υπαλλήλους στο Πεσαβάρ σκοτώνονται 15 και τραυματίζονται το λιγότερο 54 άνθρωποι. (AP μέσω CBS)
*Σε βομβιστική επίθεση δύο γυναικών καμικάζι στα περίχωρα της νιγηριανής πόλης Μαϊντουγκούρι, σκοτώνονται 22 και τραυματίζονται 18 άνθρωποι.(AP μέσω ''New York Times'') (''Newsweek'')

## 17 Μαρτίου
;Δυστυχήματα
*Τουλάχιστον 16 Παλαιστίνιοι προσκυνητές σκοτώνονται όταν το λεωφορείο που τους μεταφέρει στη Σαουδική Αραβία ανατρέπεται στη νότια Ιορδανία. (Voice of America)

## 18 Μαρτίου

;Νόμος και έγκλημα
*Η βελγική αστυνομία τραυματίζει και συλλαμβάνει τον φερόμενο ως ύποπτο για τις επιθέσεις του Νοεμβρίου του 2015 στο Παρίσι, τον Σαλά Αμπντεσλάμ σε έφοδο στις Βρυξέλλες. (''The Guardian'')

## 19 Μαρτίου
;Επιθέσεις
*Από έκρηξη βόμβας στην πλατεία Ταξίμ της Κωνσταντινούπολης, σκοτώνονται 5 άτομα και δεκάδες άλλων τραυματίζονται.(AP via MuskokaRegion.com)
*Σε αεροπορικές επιθέσεις συριακών και ρωσικών πολεμικών αεροσκαφών στην Αλ Ράκα της βόρειας Συρίας, με στόχο το ΙΚΙΛ, σκοτώνονται τουλάχιστον 39 άτομα. (Reuters)

;Δυστυχήματα και καταστροφές
*Από τη συντριβή αεροσκάφους της Flydubai τύπου Boeing 737-800 στην ρωσική πόλη Ροστόβ επί του Ντον, σκοτώνονται και οι 62 επιβάτες και το πλήρωμα. Το δυστύχημα συνέβη κατά την προσγείωση στο αεροδρόμιο της πόλης. (''RT'') (Airways News) (Reuters)

;Αθλητισμός
*Η κάτοχος του πρωταθλήματος ράγκμπι Αγγλία νικά τη Γαλλία με 31–21 και κατακτά το 13ο της Γκραντ Σλαμ. (''The Guardian'') (BBC)

## 20 Μαρτίου

;Δυστυχήματα και καταστροφές
*Σε δυστύχημα με λεωφορείο που μεταφέρει φοιτητές Εράσμους σκοτώνονται 13 άτομα και άλλα 34 τραυματίζονται κατά την επάνοδό τους από το φεστιβάλ πυροτεχνημάτων της Βαλένθια. Το δυστύχημα συνέβη στα νότια της Βαρκελόνης. (''The Independent'') (''Euronews'') (AP via Bloomberg)
*Στρατιωτικό ελικόπτερο της Ινδονησίας συντρίβεται με αποτέλεσμα να σκοτωθούν 13 επιβάτες. (AP) 
;Διεθνείς σχέσεις
*Αρχίζει η τριήμερη επίσκεψη του πρόεδρου των ΗΠΑ, Μπαράκ Ομπάμα στην Αβάνα, για πρώτη φορά έπειτα από 54 χρόνια έντασης. (''Havana Times'') (''Jamaica Observer'') 

;Πολιτική και εκλογές
*Βουλευτικές εκλογές διεξάγονται στο Καζακστάν, με το κυβερνών κόμμα Nur Otan του Νουρσουλτάν Ναζαρμπάγιεφ. (AP μέσω ''Sioux City Journal'') (Townhall.com)
*Με χαμηλή συμμετοχή διεξάγονται εκλογές στο Λάος για την ανάδειξη της νέας βουλής. (Vida Latina)
*Προεδρικές εκλογές διεξάγονται στη Δημοκρατία του Κονγκό με τον Ντενί Σασού Νγκουέσσο να συνεχίζει την 32ετή κυβέρνησή του.(''Al Jazeera'')
*Στις κάλπες για τον δεύτερο γύρο των προεδρικών εκλογών στο Μπενίν, για να εκλεγεί ο διάδοχος του απερχόμενου προέδρου Γιαγί Μπονί. (Townhall μέσω Reuters)
*Διεξάγονται επαναληπτικές προεδρικές εκλογές στη Ζανζιβάρη, με την αντιπολίτευση να μποϊκοτάρει. (Daily Nation)
*Στις κάλπες για τον δεύτερο γύρο των προεδρικών εκλογών στον Νίγηρα προσέρχονται οι πολίτες. (Reuters)
*Οι ψηφοφόροι στο Πράσινο Ακρωτήριο ψηφίζουν για τη νέα βουλή.
(BBC)
*Στη Σενεγάλη, οι πολίτες ερωτώνται σε δημοψήφισμα αν θα πρέπει να μειωθεί η προεδρική θητεία από τα 7 στα 5 έτη. (''The Daily Star'')

## 21 Μαρτίου
;Πόλεμος και επιθέσεις
*Ένοπλη επίθεση σημειώνεται σε ξενοδοχείο της πρωτεύουσας του Μάλι, Μπαμακό. Ένας ύποπτος σκοτώνεται και 2 συλλαμβάνονται. (Reuters)

;Διεθνείς σχέσεις
*Συνάντηση κεκλεισμένων των θυρών έχουν οι πρόεδροι των ΗΠΑ Μπαράκ Ομπάμα και της Κούβας Ραούλ Κάστρο.(''The Washington Post'') (''The New York Times'')

;Πολιτική και εκλογές
*Το νέο κοινοβούλιο της Μιανμάρ στην πρώτη του νομοθετική πράξη, ψηφίζει (με ψήφους 611-3) υπέρ της κατάργησης 15 υπουργείων. Ο εκλεγμένος πρόεδρος Χτιν Κιάου αναφέρει ότι με την κατάργηση των μισθών από τα υπουργεία, η χώρα θα εξοικονομήσει 4 εκατ. $ κατά την τελευταία πενταετία. (AP) 

## 22 Μαρτίου
;Πόλεμος και επιθέσεις
*Βομβιστικές επιθέσεις του 2016 στις Βρυξέλλες
**Τρεις εκρήξεις σημειώνονται στο Αεροδρόμιο των Βρυξελλών και στον σταθμό μετρό του Μέλμπικ, με αποτέλεσμα να σκοτωθούν 34 άτομα και να τραυματιστούν άλλα 170, σύμφωνα με τα βελγικά ΜΜΕ. Το ΙΚΙΛ αναλαμβάνει την ευθύνη. (BBC) (CNN) (CNN²) (''The New York Times'')
*Σε αεροπορικές επιθέσεις κοντά στο λιμάνι Αλ Μουκάλα της Υεμένης σκοτώνονται γύρω στους 30 εξτρεμιστές της Αλ Κάιντα. (Reuters)

;Νόμος και έγκλημα
*Η Ουκρανή πιλότος Νάντια Σαβτσένκο καταδικάζεται σε φυλάκιση 22 ετών και σε χρηματικό πρόστιμο 30.000 ρουβλιών από δικαστήριο στη νότια Ρωσία για την εμπλοκή της στη δολοφονία δύο Ρώσων δημοσιογράφων, τους φόνους πολιτών και την παράνομη διάσχιση των συνόρων. Η Σαβτσένκο αρνείται όλες τις κατηγορίες. (Radio Free Europe/Radio Liberty)

## 23 Μαρτίου

;Πόλεμος και επιθέσεις
*Στον απόηχο των χθεσινών τρομοκρατικών επιθέσεων στις Βρυξέλλες η αστυνομία στο Βέλγιο συνεχίζει τις έρευνες για να εντοπίσει τους ενόχους. Στις επιθέσεις σκοτώθηκαν 31 άνθρωποι και άλλοι 271 τραυματίστηκαν. (UPI)
*Στην Υεμένη τουλάχιστον 50 μαχητές σκοτώνονται σε αεροπορικό πλήγμα με στόχο στρατόπεδο εκπαίδευσης της Αλ Κάιντα στα νότια της χώρας. (Reuters)

;Πολιτική και εκλογές
*Νιγηρικές γενικές εκλογές 2016
** Ο σημερινός Πρόεδρος του Νίγηρα Μαχαμαντού Ισουφού κερδίζει σαρωτική νίκη με ποσοστό 92% στον δεύτερο γύρο των εκλογών που διεξήχθησαν στις 20 Μαρτίου. Η συμμετοχή ήταν πολύ χαμηλή, καθώς απουσίαζε ο αρχηγός της αντιπολίτευσης για λόγους υγείας.(''Al Jazeera'')

## 24 Μαρτίου
;Νόμος και έγκλημα
*Ο Σερβοβόσνιος Ράντοβαν Κάρατζιτς κρίνεται ένοχος από το Διεθνές Δικαστήριο για τα Εγκλήματα στην πρώην Γιουγκοσλαβία για τις 10 από τις 11 κατηγορίες που αντιμετώπιζε σχετικά με εγκλήματα πολέμου και εγκλήματα κατά της ανθρωπότητας, που διαπράχθηκαν στη διάρκεια του Πολέμου της Βοσνίας, και καταδικάζεται σε κάθειρξη 40 ετών. (Radio Free Europe/Radio Liberty) (''The Guardian'')

;Πολιτική και εκλογές
*Γενικές εκλογές στη Μιανμάρ 2015
**Το κοινοβούλιο στη Μιανμάρ εγκρίνει τη λίστα με τα υποψήφια μέλη της νέας κυβέρνησης, συμπεριλαμβανομένης της βραβευμένης με Νόμπελ Αούνγκ Σαν Σου Κίι και άλλων 17 υποψηφίων]. Δεν ανακοινώθηκε σε ποιο υπουργείο θα διοριστεί ο καθένας τους. (Bloomberg) 
*Στο Δημοψήφισμα για τη σημαία που ολοκληρώθηκε στη Νέα Ζηλανδία, οι ψηφοφόροι απορρίπτουν την πρόταση για ένα νέο σχέδιο στη σημαία, διατηρώντας την σημερινή σημαία. Περισσότερα από 2 εκατ. άτομα προσήλθαν στις κάλπες. (''NZ Herald'') (Radio New Zealand) (''The Guardian'')
*Προεδρικές εκλογές στη Δημοκρατία του Κονγκό 2016
**Ο σημερινός Πρόεδρος της Δημοκρατίας του Κονγκό, Ντενί Σασού Νγκουέσσο επανεκλέγεται με ποσοστό 60% των ψήφων, με τους ηγέτες της αντιπολίτευσης να μην δέχονται το αποτέλεσμα των εκλογών της 20ης Μαρτίου. (''Al Jazeera'')

;Αθλητισμός
*Έπειτα από απόφαση του Διεθνούς Δικαστηρίου Διαιτησίας για τον Αθλητισμό, 5 Ρώσοι αθλητές πρόκειται να χάσουν τα μετάλλια που κέρδισαν σε παγκόσμια και ευρωπαϊκά πρωταθλήματα το 2010 και το 2011 (Σεργκέι Μπαλούκιν, Βαλέρι Μπόρχιν, Βλαντιμίρ Κανάικιν, Όλγα Κανίσκινα και Γιούλια Ζαρίποβα), και από έναν, τον Σεργκέι Κιρντιάπκιν, θα αφαιρεθεί το χρυσό μετάλλιο που του απονεμήθηκε στους Ολυμπιακούς Αγώνες του 2012. (Radio Free Europe/Radio Liberty)

## 25 Μαρτίου
;Πόλεμος και επιθέσεις
*Στις Βρυξέλλες συλλαμβάνονται 6 άτομα ως ύποπτα για τις τρομοκρατικές επιθέσεις στην πόλη.(BBC) (CNN)
*Το υπουργείο Άμυνας των ΗΠΑ ανακοινώνει τον θάνατο του υπουργού Οικονομικών του Ισλαμικού Κράτους και υπαρχηγού του, Αμπού Αλά αλ Αφρί. (CNN)
*Τουλάχιστον 30 άτομα σκοτώνονται σε βομβιστική επίθεση αυτοκτονίας που σημειώνεται σε ποδοσφαιρικό γήπεδο στη Βαγδάτη. Το ΙΚΙΛ αναλαμβάνει την ευθύνη για την επίθεση. (FOX News)
*Στην Υεμένη, σκοτώνονται τουλάχιστον 22 άνθρωποι έπειτα από τριπλή βομβιστική επίθεση στο λιμάνι του Άντεν, με την ευθύνη να αναλαμβάνει το ΙΚΙΛ.(BBC)

;Δυστυχήματα
*Σε μετωπική σύγκρουση λεωφορείου με φορτηγό, νότια του Παρισιού, σκοτώνονται 20 πορτογάλοι υπήκοοι, κάτοικοι Φρίμπουργκ Ελβετίας, ενώ ο οδηγός είναι ο μόνος που διέφυγε τον θάνατο (ελαφρά τραυματίζονται 2 ιταλοί επιβάτες). (''Post-Bulletin'')
*Από τη συντριβή ελικοπτέρου που εκτελούσε χρέη ασθενοφόρου στην επαρχία Φαρς του Ιράν σκοτώνονται και τα 10 άτομα που επέβαιναν σε αυτό. (Reuters)

## 26 Μαρτίου
;Τέχνες και πολιτισμός
*Το βρετανικό συγκρότημα της ροκ The Rolling Stones δίνουν συναυλία στην Αβάνα. Η συναυλία δίνεται δωρεάν και γίνεται στην ύπαιθρο, σε μία αποκαλούμενη "ιστορική στιγμή" για την Κούβα, όπου απαγορεύεται η δυτική μουσική.(''The Guardian'')

;Οικονομία και επιχειρήσεις
*Εκδίδεται το τελευταίο φύλλο της βρετανικής εφημερίδας *[[The Independent]]*. Η εφημερίδα πλέον θα είναι αποκλειστικά διαδικτυακή. (Sky News)

;Ιατρική και υγεία
* Η Χιλή επιβεβαιώνει το πρώτο κρούσμα του ιού Ζίκα που μεταδόθηκε με τη σεξουαλική επαφή. Πρόκειται για μία 46χρονη γυναίκα της οποίας ο σύντροφος μολύνθηκε κατά την παραμονή του στην Αϊτή. (Reuters)

## 27 Μαρτίου
*Ο συριακός στρατός καταλαμβάνει ξανά και θέτει υπό τον έλεγχό του την Παλμύρα, έπειτα από σφοδρές συγκρούσεις με πολεμιστές του ΙΚΙΛ, όπως αναφέρει στρατιωτική πηγή της Συρίας. (Sky News)
*Σε βομβιστική επίθεση αυτοκτονίας σε πάρκο της Λαχόρης του Πακιστάν, σκοτώνονται 60 άνθρωποι και τραυματίζονται 300. (CNN) (Reuters) (''Al Jazeera'') (AP) 

;Δυστυχήματα
*Στην Αλγερία, από τη συντριβή στρατιωτικού ελικοπτέρου κοντά στην πόλη Ρεγκάν, σκοτώνονται τουλάχιστον 12 στρατιώτες. (Reuters)
*Χιλιάδες διαδηλωτών ζητούν σε συλλαλητήριο στο Τσισινάου την επανένωση της Μολδαβίας, προκειμένου η χώρα να γίνει μέλος της ΕΕ. (Radio Free Europe/Radio Liberty)

## 28 Μαρτίου
;Πόλεμος και επιθέσεις
*Οι Ταλιμπάν επιτίθενται ρίχνοντας εκρηκτικά την ώρα της συνεδρίασης του κοινοβουλίου του Αφγανιστάν, χωρίς να τραυματιστεί κανείς. (''Al Jazeera'')
*Τουλάχιστον 115 μαχητές της Αλ Σαμπάμπ σκοτώνονται και άλλοι 110 συλλαμβάνονται έπειτα από σφοδρές συγκρούσεις με φιλοκυβερνητικές δυνάμεις της Σομαλίας στην επαρχία Γκαλμουντούγκ. Η είδηση δεν επιβεβαιώνεται από άλλη ανεξάρτητη πηγή. (BBC)
*Οι βελγικές αρχές αφήνουν ελεύθερο τον Φαϊζάλ Κ., έναν άνδρα εναντίον του οποίου απαγγέλθηκαν κατηγορίες για τις πολύνεκρες τρομοκρατικές επιθέσεις της περασμένης εβδομάδας. (Reuters)

;Νόμος και έγκλημα
*ΗΠΑ:
**Κλείνει το Καπιτώλιο, έπειτα από πληροφορίες για ανταλλαγή πυροβολισμών στο κέντρο επισκεπτών. Το ίδιο απόγευμα κλείνει για μικρό χρονικό διάστημα και ο Λευκός Οίκος.(CNN) 
**Η αστυνομία αίρει τον αποκλεισμό. Υπό κράτηση βρίσκεται ένας ένοπλος που πυροβολήθηκε από την αστυνομία και εγχειρίζεται σε νοσοκομείο της Ουάσινγκτον. Κατά την ανταλλαγή πυροβολισμών τραυματίστηκε ελαφρά μία περαστική. (''The Washington Post'')

;Δυστυχήματα
*Στη Γουατεμάλα, σκοτώνονται τουλάχιστον 19 άνθρωποι όταν λεωφορείο εκτρέπεται της πορείας του και πέφτει σε φαράγγι βάθους 200 μέτρων, 150 χλμ δυτικά της Πόλης της Γουατεμάλας. (ethnos.gr)

## 29 Μαρτίου
;Διεθνείς σχέσεις
*Επιτροπή των Ηνωμένων Εθνών με την οποία επεκτείνει τα χωρικά ύδατα της Αργεντινής κατά 1,7 εκατομμύρια τετραγωνικά χιλιόμετρα στα νότια του Ατλαντικού Ωκεανού, συμπεριλαμβάνοντας τα διαφιλονικούμενα Νησιά Φώκλαντ. (''Σκάι'') 
*Το αμερικανικό Στέιτ Ντιπάρτμεντ διατάσσει να αποχωρήσουν οι οικογένειες των Αμερικανών διπλωματών από περιοχές της νότιας Τουρκίας. (in.gr)

;Νόμος και έγκλημα
*Αεροπειρατεία σημειώνεται στην Πτήση 181 της EgyptAir. Το αεροπλάνο προσγειώνεται στην Κύπρο. (''The Guardian'')

## 30 Μαρτίου
;Διεθνείς σχέσεις
* Η οικογένεια Βάλενμπεργκ κάνει επίσημα αίτηση για να κηρυχθεί νεκρός ο Σουηδός διπλωμάτης Ραούλ Βάλενμπεργκ, γεννηθείς το 1912. Ο Βάλενμπεργκ έσωσε τις ζωές χιλιάδων Εβραίων κατά τον Δεύτερο Παγκόσμιο Πόλεμο, για να εξαφανιστεί στα χέρια των σοβιετικών δυνάμεων. (''Times of Israel'')
;Νόμος και έγκλημα
* Δικαστήριο του Μπανγκλαντές εκδίδει ένταλμα σύλληψης, μέχρι στιγμής το δεύτερο, για την πρώην πρωθυπουργό, Χαλέντα Ζία και άλλα 27 μέλη του Εθνικιστικού Κόμματος της αντιπολίτευσης, κατηγορώντας τους για πολιτική βία στη διάρκεια των περσινών αντικυβερνητικών διαδηλώσεων που είχαν ως αποτέλεσμα να σκοτωθούν 120 άτομα. (''Al Jazeera'') 
;Πολιτική και εκλογές
*Ο Χτιν Κιάου ορκίζεται ως ο πρώτος μη στρατιωτικός πρόεδρος της Μιανμάρ τα τελευταία 54 χρόνια. (''Daily Mail'')

## 31 Μαρτίου
;Πόλεμος και επιθέσεις
*Από έκρηξη παγιδευμένου αυτοκινήτου με εκρηκτικά στην επαρχία Ντιγιαρμπακίρ της Τουρκίας, σκοτώνονται τουλάχιστον 7 αξιωματικοί της αστυνομίας και τραυματίζονται άλλα 27 άτομα συμπεριλαμβανομένων και 13 αξιωματικών. Η επίθεση έγινε μόλις μία ημέρα πριν την επίσκεψη του Τούρκου πρωθυπουργού Αχμέτ Νταβούτογλου. (''Al Jazeera'') (CNN) (AP) 

;Δυστυχήματα και καταστροφές
*Τουλάχιστον 21 άτομα σκοτώνονται, 70 τραυματίζονται και ως και 150 εκφράζονται φόβοι ότι είναι παγιδευμένα, έπειτα από την κατάρρευση μισοκτισμένης γέφυρας στην ινδική πόλη Κολκάτα. (''Indian Express'') (NBC News)

;Διεθνείς σχέσεις
*Με τη συμμετοχή αρχηγών κρατών από περισσότερες από 50 χώρες και εκπροσώπων από διεθνείς οργανισμούς διεξάγεται η ετήσια σύνοδος κορυφής για την πυρηνική ασφάλεια στην Ουάσινγκτον, D.C., με ηχηρή την απουσία της Ρωσίας. (Radio Free Europe/Radio Liberty)

;Νόμος και έγκλημα
*Ο πρώην αντιπρόεδρος της κυβέρνησης της Σερβίας, Βόισλαβ Σέσελι, απαλλάσσεται και από τις 9 κατηγορίες για διάπραξη ωμοτήτων στη Βοσνία και στην Κροατία στις αρχές της δεκαετίας του '90, με απόφαση που εκδίδει το Διεθνές Δικαστήριο για τα Εγκλήματα στην πρώην Γιουγκοσλαβία. (''The Guardian'')

;Πολιτική και εκλογές
*Στο Βιετνάμ εκλέγεται η Νγκουγέν Θι Κιμ Νγκαν πρόεδρος της Εθνοσυνέλευσης. Η Νγκαν είναι η πρώτη γυναίκα πρόεδρος της εθνοσυνέλευσης του Βιετνάμ. (AP) 

 03